Galičja Gora

Galičja Gora () – rezervatas Rusijoje, Lipecko srityje, abipus Dono upės. Įsteigtas 1925 m.

Rezervatas yra Vidurio Rusijos aukštumoje, apima reliktinius ledynmečio ir poledynmečio paviršiaus darinius – uolas, atodangas (Dono, Vorgolo pakrantėse). Taip pat saugoma būdinga augmenija – miškastepės, ant atodangų augantys uoliniai augalai, liepų gojeliai, beržynai ir ąžuolynai. Yra daug retų, saugomų augalų (mūrinė kalnarūtė, rusiškoji šilropė, dvivarpė efedra, sibirinė putokšlė, rusiškoji margutė, miškinė lelija, liekninis beržas ir kt.) bei gyvūnų rūšių (barsukas, taurusis sakalas, sakalas keleivis, karališkasis erelis, kilnusis erelis, keršulis, vandeninis žaltys, mažasis einis, erelis žuvininkas ir kt.).

 Šaltiniai 

Kategorija:Rusijos rezervatai
Kategorija:Lipecko sritis